สรุปภาวะตลาดต่างประเทศวานนี้
สรุปภาวะตลาดต่างประเทศวานนี้ ประจำวันที่ 9 มี.ค.60
10 มี.ค. 2560

ดัชนีดาวโจนส์ตลาดหุ้นนิวยอร์กปิดขยับขึ้น เมื่อคืนนี้ (9 มี.ค.) หลังจากธนาคารกลางยุโรป (ECB) ประกาศคงนโยบายการเงินในการประชุมเมื่อวานนี้ ตามที่นักวิเคราะห์คาดการณ์ไว้ อย่างไรก็ตาม ภาวะการซื้อขายเป็นไปอย่างซบเซา เนื่องจากนักลงทุนชะลอการซื้อขายก่อนที่กระทรวงแรงงานสหรัฐจะเปิดเผยตัวเลขจ้างงานนอกภาคการเกษตรเดือนก.พ.ในวันนี้
ดัชนีเฉลี่ยอุตสาหกรรมดาวโจนส์ปิดที่ 20,858.19 จุด เพิ่มขึ้น 2.46 จุด หรือ +0.01% ดัชนี NASDAQ ปิดที่ 5,838.81 จุด เพิ่มขึ้น 1.26 จุด หรือ +0.02% ดัชนี S&amp;P500 ปิดที่ 2,364.87 จุด เพิ่มขึ้น 1.89 จุด หรือ +0.08%
 
ตลาดหุ้นยุโรปปิดบวก เมื่อคืนนี้ (9 มี.ค.) หลังจากธนาคารกลางยุโรป (ECB) มีมติคงนโยบายการเงินในการประชุมเมื่อวานนี้ ตามที่ตลาดคาดการณ์ไว้ ขณะที่ประธาน ECB ส่งสัญญาณเดินหน้ากระตุ้นเศรษฐกิจต่อไป เนื่องจากเงินเฟ้อยังอยู่ในระดับต่ำ
ดัชนี Stoxx Europe 600 ปิดบวก 0.1% แตะที่ 372.89 จุด
ดัชนี CAC-40 ตลาดหุ้นฝรั่งเศสปิดที่ 4,981.51 จุด เพิ่มขึ้น 21.03 จุด หรือ +0.42% ดัชนี DAX ตลาดหุ้นเยอรมันปิดที่ 11,978.39 จุด เพิ่มขึ้น 11.08 จุด หรือ +0.09% ดัชนี FTSE 100 ตลาดหุ้นลอนดอนปิดที่ 7,314.96 จุด ลดลง 19.65 จุด หรือ -0.27%
 
ตลาดหุ้นลอนดอนปิดในแดนลบ ติดต่อกัน 6 วันทำการเมื่อคืนนี้ (9 มี.ค.) จากแรงฉุดของหุ้นกลุ่มพลังงานที่ปรับตัวลงกันถ้วนหน้า สืบเนื่องจากราคาน้ำมันที่ร่วงลงเมื่อคืนนี้
ดัชนี FTSE 100 ลดลง 19.65 จุด หรือ -0.27% ปิดที่ 7,314.96 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วง หลุดจากระดับ 50 ดอลลาร์/บาร์เรลเมื่อคืนนี้ (9 มี.ค.) เนื่องจากนักลงทุนยังคงวิตกกังวลเกี่ยวกับการเพิ่มขึ้นของสต็อกน้ำมันดิบในสหรัฐ หลังจากสำนักงานสารสนเทศด้านการพลังงานของรัฐบาลสหรัฐ (EIA) สต็อกน้ำมันดิบปรับตัวเพิ่มขึ้นติดต่อกันเป็นสัปดาห์ที่ 9
สัญญาน้ำมันดิบ WTI ส่งมอบเดือนเม.ย.ร่วงลง 1 ดอลลาร์ หรือ 2% ปิดที่ 49.28 ดอลลาร์/บาร์เรล
สัญญาน้ำมันดิบเบรนท์ส่งมอบเดือนเม.ย.ลดลง 92 เซนต์ หรือ 1.7% ปิดที่ 52.19 ดอลลาร์/บาร์เรล
 
สัญญาทองคำตลาดนิวยอร์กปิดร่วงลง ติดต่อกันเป็นวันที่ 8 เมื่อคืนนี้ (9 มี.ค.) โดยตลาดยังคงได้รับแรงกดดันจากกระแสคาดการณ์ที่ว่า ธนาคารกลางสหรัฐ (เฟด) จะปรับขึ้นอัตราดอกเบี้ยในเดือนนี้ นอกจากนี้ นักลงทุนยังระมัดระวังซื้อขายก่อนที่กระทรวงแรงงานสหรัฐจะเปิดเผยตัวเลขจ้างงานนอกภาคการเกษตรเดือนก.พ.ในวันนี้
สัญญาทองคำตลาด COMEX (Commodity Exchange) ส่งมอบเดือนเม.ย.ร่วงลง 6.2 ดอลลาร์ หรือ 0.51% ปิดที่ระดับ 1,203.20 ดอลลาร์/ออนซ์
สัญญาโลหะเงินส่งมอบเดือนพ.ค.ลดลง 26.2 เซนต์ หรือ 1.51% ปิดที่ 17.036 ดอลลาร์/ออนซ์
สัญญาพลาตินัมส่งมอบเดือนเม.ย.ร่วงลง 12.3 ดอลลาร์ หรือ 1.30% ปิดที่ 937.20 ดอลลาร์/ออนซ์
สัญญาพัลลาเดียมส่งมอบเดือนมิ.ย.ดิ่งลง 22.35 ดอลลาร์ หรือ 2.9% ปิดที่ 748.05 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับยูโรและปอนด์ ในการซื้อขายที่ตลาดนิวยอร์กเมื่อคืนนี้ (9 มี.ค.) หลังธนาคารกลางยุโรป (ECB) มีมติคงอัตราดอกเบี้ยในการประชุมเมื่อวานนี้
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.0590 ดอลลาร์จากระดับ 1.0546 ดอลลาร์ ในขณะที่ปอนด์แข็งค่าขึ้นแตะ 1.2185 ดอลลาร์จากระดับ 1.2164 ดอลลาร์ และดอลลาร์ออสเตรเลียอ่อนค่าลงที่ระดับ 0.7506 ดอลลาร์ จากระดับ 0.7533 ดอลลาร์
ดอลลาร์แข็งค่าขึ้นเมื่อเทียบกับเยน ที่ระดับ 114.79 เยน จากระดับ 114.38 เยน แต่อ่อนค่าลงเมื่อเทียบกับฟรังก์สวิส ที่ระดับ 1.0094 ฟรังก์สวิส จากระดับ 1.0147 ฟรังก์สวิส